《十一月偶至南山黄落颇甚夜宿闻雨作》
明代·程敏政

清溪浅可涉，朔气动原野。数日与山别，残菊不盈把。

多病恒鲜欢，新篘谢杯斝。夜寒梦屡续，凉雨忽鸣瓦。

俯仰天地中，流光疾于马。纷纷岁将晏，稍幸世缘寡。

上想云谷仙，幽怀浩难泻。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。